Kia pai tō haere

# Hangarau

**Hei horopaki pea mō te kaupapa:** Kei te katoa te kawenga kia noho haumaru\* te whānau i runga i tētahi haerenga. Kia haumaru te haere.

\*Haumaru -ā-wairua, ā-tinana, ā-hinengaro hoki.

**Mahinga hangarau:** Waihanga me te whakamahere pūrere haumaru mō ngā whānau kia haumaru ai rātau ina mahi, haere hoki rātau i roto i te pūnaha ikiiki: ngā kākahu pūaho.

|  |  |
| --- | --- |
| Ngā putanga ako tauwhāiti – whāinga paetaeachievement objective | Aromatawai:ngā putanga ako koronga/ngā whāinga akoranga |
| Ka tāea e te ākonga te:**Taumata 1**Te Whakaharatau HangarauKa tūhura, ka tautohu i:• ngā hua hangarau whānui;• te take me te whakamahi i ngā momo hua**Taumata 2**Te Whakaharatau HangarauKa rangahau, ka whakahiato i ōna hiahia hei mahere. Ka whakaarohia ēnei:• he hātepe;• ngā mātāpono;• ngā momo rawa.**Taumata 3**Te Whakaharatau HangarauKa whakaraupapatia he mahere hoahoa whaitake.**Taumata 4**Te Whakaharatau HangarauKa whakamahia he mahere, ka whakamātauria kia kitea:• te whanaketanga;• te tōtika o te mahi. | **Taumata 1**Te tautohu i ngā tae e tika ana kia tino pūaho ai.Te waihanga i tētahi mea tino pūaho: wēkete, tātua, pōtae, tīpare.Te whakamārama mai he aha rātou i whakamahi ai i tētahi momo tae.**Taumata 2**Te tautohu ko tēhea ngā papanga pai kia pūaho ai.Te hoahoa me te waihanga i tētahi mea tino pūaho: wēkete, tātua, pōtae, tīpare, tohu.Te whakamārama mai he aha rātou i whakamahi ai i tētahi momo papanga.**Taumata 3**Te rangahau ko ēhea ngā papanga tino pūaho tōtika rawa i hangaia e te tangata. Te hoahoa, te whakamahere me te hanga i tētahi mea tino pūaho: wēkete, tohu, whakaata, taha o te waka.Te whakamārama mai he aha e pai ake ai tētahi momo papanga i tētahi atu.**Taumata 4**Te rangahau i ngā papanga tūturu tino pūaho.Te hoahoa, te whakamahere me te hanga i tētahi mea tino pūaho mai i ngā papanga tūturu. Te whakamārama mai he aha e tino pūaho ai ētahi momo papanga tūturu.  |

## Raupapa mahi: ngā koronga akoranga e taea ana me ngā wheako akoranga

*Kei tō kura āna ake whakaritenga mō te whakawhanake koronga akoranga. Me whakataukī ngā koronga akoranga e hāngai pai ana ki ngā āheinga o ō ākonga.*

**LI: Tūhuratia ngā tae me ngā papanga e tika ana mō te pūaho**

LE: Ka Āta Kitea

Whakamahia heTūtohi Y hei matapae i te āhuatanga haumaru ā-kite, ā-pā, ā-rongo hoki ina haere pō (ngā takiwā kāore e tino mārama te kitea) hei kaihīkoi, kaieke paihikara. Huri kōarotia ka mahi i roto i tētahi āhuatanga haumaru kore.

[Y chart](https://www.worksheetworks.com/miscellanea/graphic-organizers/ychart.html)

Tūhonoa ngā mōreareatanga e pā ana ki te haere i te pō (ngā takiwā kāore e mārama te kitea), whakaurua ngā āhuatanga: ōkiko, takiwā, whanonga. Tuhia ki tētahi whakaritenga whakairoiro.

Whakaotihia tētahi rangahau o ō hoa ākonga me te iwi whānui ki te rapu mōhiohio he aha e whakatenetene ai ngā tangata ki te mau kākahu pūaho i ngā takiwā kāore e mārama te kitea.

Kohia ngā mōhiohio hei āwhina ki te hoahoa kākahu pūaho 'huatau'.

Waihangahia he pānuitanga mōhiohio e whakaata ana i ngā painga o te whakamau kākahu me te utauta pūaho.

### Ngā tae

Whakamaharatia ngā tae me ngā papanga e māmā ake ai te kite mai i tawhiti. Whakamātauhia tēnei mai i ētahi tawhiti rerekē. Matapakitia te tikanga o tēnei ina kōwhiri i ngā tae mō te mau kākahu me te utauta pūaho.

Hoahoatia tētahi tūtohi tae e whakarārangi ana i te kaha kitea o ngā tae.

Me ui he aha ngā tāngata i kore ai e mau kākahu pūaho i mua? He aha te take me mau ēnei ināianei.

### Ngā papanga

Rangahauhia kia tautuhia ngā papanga tino whakaata i hangaia e te tangata.

Tūhuratia ngā papanga whakaata tūturu ka meatia he pūaho. Rangahauhia ko ēhea o ēnei papanga ka taea te 'tukatukatia', te 'urutauhia' rānei kia whakaatahia, kia pūahotia rānei: arā, ka pania ki tētahi matū, ka kokoitia, ka whakapīratatia.

Tuhia ngā āhua o ēnei papanga tūturu me ērā i hangaia e te tangata.

Tūhuratia te utu me te ngāwari o te mahi i ēnei papanga hei waihanga kākahu pūaho. Whakarārangihia mai ko ēhea ngā papanga e pai ana ki ngā āhuatanga katoa.

Whakaotihia he tūhura taiopenga pūtaiao hei hāpono ko ēhea ngā papanga tūturu, ērā rānei i hangaia e te tangata e tino whakaata ake ana i ētahi atu me te take e pēnei ana.

Whakaotihia tētahitātaringa KNWW (e tautuhi ana i ngā kaha, ngoikoretanga, whai wāhitanga, me ngā whakatuma) o ana papanga. Whakamahia tēnei hei āwhina ki te tīpako i ngā papanga pai rawa hei whakamahi.

### Mīharo

Tito waiata, pātere, ngari-kūnanu e kōrero ana mō te haumaru o te kitea ina haere ana.

Tuhia ka whakaputa kōrero mō tētahi ao anamata ina whakaataata ana ō tātau kiri ina hīkoi haere ai i te pō.

Whakaotihia ēnei mahi a Kī Kaiwhakaaro: Te Kī Waihanga – waihangahia he matū ka whakahohe me te ramarama i roto i te pōuritanga. Te Kī Whiringa – Whakarārangitia ngā tikanga tūturu kia kitea i te pōuri. Te Kī Tino Wawau – ka aha mēnā ko te pō anake te wā hāereere ai tātau?

## Uinga ākonga

**Tō tūmahi**

Whakamahia te tukanga hoahoa hangarau ki te waihanga me te mākete i ētahi papanga kākahu tūturu pūaho mō ngā ākonga o tō rātau kura. Whakaurua te awhe tae, te utu me te tohu kura ki roto i ā rātou kupu tohutohu.

## Ngā rauemi

### Tā

[He Tauaromahi Hangarau](http://www.tki.org.nz/r/assessment/exemplars/maori/hangarau/%20): Ngā Tauaromahi

Pātaka Tūmahi Hangarau

He Pukapuka Āwhina mā te Pouako

Hei Āwhina i te Pouako

Te Rārangitanga Tūhono Tahi

### Iahiko

[He Rauemi Hangarau (Kōpae Ataata)](https://kohingarauemi.tki.org.nz/He-Rauemi-Hangarau-DVD-s/%28Search_Text%29/SearchText%3DHangarau/%28Search_Type%29/search)

[Hangarau (TKI)](https://eng.mataurangamaori.tki.org.nz/Support-materials/Hangarau)

## Aromatawai mō te ako: kaiako/aropā/whaiaro

Mā ngā kaiako e āta miramira ngā wheako akoranga i runga ake ka whakamahia hei aromatawai mō ngā akoranga puta noa i te kōwae ako. Ka taea ēnei te tuhi i roto i ngā kōpaki/pūnaha whakahaerenga kura.

**He tauira tukutuku aromatawai whaiaro**

Mā ngā kaiako e whakawaehere ki te tīwae tuatahi ngā tohu ka whakamahia e rātau i roto i te kura hei aromatawai.

Tērā pea ki ngā taumata, ngā aratohu MOE, ngā whakaritenga ā-roto rānei. Ka taea te tuhi i te tukutuku ki ngā whāinga paetae, te tuhi anō hei whakaritenga angitu mō ngā tamariki e ai ki te hiahia o te kura.

Miramiratia ngā kīanga tōtika i ia upane. He tauira tēnei o tētahi ahu kotahi anake.

**Hei tauira: Te tīpako tae/papanga mō ngā kākahu pūaho.**

|  |  |
| --- | --- |
| Tangohanga Roa Ake | Whakamahia ai e au ngā rautaki maha hei tīpako i ngā tae e tika ana mō te pūaho, ā, e mōhio ana au mō te wā me te take o te whakamahi. KA MUTUKa taea e au te ako i ētahi atu ki te tīpako tae e tōtika ana mō te pūaho.Kei te rapu urupare au me pēhea te whakapai ake i te āhua o taku tīpako tae e tōtika ana mō te pūaho. |
| Pānga | Whakamahia ai e au ngā rautaki maha hei tīpako i ngā tae e tika ana mō te pūaho, ā, e mōhio ana au mō te wā me te take o te whakamahi. |
| Hangangamaha | Whakamahia e au ngā rautaki maha hei tīpako i ngā tae e tika ana mō te pūaho engari kāore au i te tino mārama mō te wā, te take rānei o te whakamahi. |
| Hangangatahi | Ka taea e au te tīpako tae e tika ana mō te pūaho mēnā tohuākina au, ka tohutohutia rānei. |
| Hangangatōmua | Me whai āwhina au ki te tīpako tae e tōtika ana mō te pūaho. |